Друкаваліся літаграфіі ў майстэрні Жазэфа Лемерсье ў Парыжы, дарэчы, у той жа майстэрні друкаваліся літаграфіі для Віленскага альбома Яна Вільчынскага. Выдаўцом альбома пазначаны A.Bertrand. Віды Мінска, Вільні і іншых мясцін унікальныя па якасці выканання і з'яўляюцца неацэннымі дакументамі па вывучэнні нашай гісторыі і культуры, маюць высокае мастацкае значэнне.